ສານໃນມຽນມາ ຕັດສິນຈຳຄຸກ ຜູ້ຊາຍສາມຄົນ ສອງປີເຄິ່ງ ໃນຖານໝິ່ນປະໝາດ ພຸດທະສາສະໜາ
ທ່ານ Philipe Blackwood ຈາກ​ New Zealand ​ທ່ານ Tun Thurien ​ແລະ ທ່ານ Htut Ko Ko Lwin ຄົນ​​ມຽນມາ ຖືກສານຕັດສິນຈຳຄຸກ ໃນຖານໝິ່ນປະໝາດ ພຸດທະສາສະໜາ.
ສານແຫ່ງນຶ່ງໃນມຽນມາ ໄດ້ຕັດສິນລົງໂທດ ໃນວັນອັງຄານມື້ນີ້ ໃຫ້ຜູ້ຈັດການບາແລະເພື່ອນຮ່ວມງານສອງຄົນ ຕິດຄຸກເປັນເວລາ ສອງປີເຄິ່ງ ໃນຖານໃຊ້ພະພຸດທະຮູບຢູ່ໃນໃບໂຄສະນາ ຊຶ່ງຜູ້ພິ ພາກສາກ່າວວ່າ ເປັນການໝິ່ນປະໝາດ ພຸດທະສາສະໜາ ໃບໂຄສະນາດັ່ງກ່າວ ທີ່ສະເໜີຫລຸດລາຄາເຄຶ່ອງດື່ມ ແລະດົນຕີ ອີເລັກໂຕຣນິກຢູ່ທີ່ບາ VGastro ໄດ້ປາກົດຢູ່ໃນໜ້າ Facebook ເມື່ອເດືອນທັນວາທີ່ຜ່ານມາ ສະແດງໃຫ້ເຫັນ ພະພຸດທະຮູບໃສ່ ຫູຟັງຂະໜາດໃຫຍ່ ທີ່ເປັນສີແຈ້ງສົດໃສ ຕໍ່ມາໄດ້ຖືກທົດແທນ ດ້ວຍການຂໍຂະມາໂທດ ສານໃນນະຄອນຢາງກຸ້ງ ໄດ້ຕັດສິນລົງໂທດ ໃຫ້ທ່ານ Philipe Blackwood ຈາກປະເທດ New Zealand ແລະ ທ່ານ Tun Thurien ແລະ ທ່ານ Htut Ko Ko Lwin ຊຶ່ງເປັນຄົນ ມຽນມາ ອອກແຮງງານໜັກ ເປັນເວລາສອງປີ ໃນຖານໝິ່ນປະໝາດສາສະໜາ ແລະອີກ ຫົກເດືອນ ໃນຖານບໍ່ເຄົາລົບຕໍ່ຄຳສັ່ງລັດຖະການ ຄະດີດັ່ງກ່າວ ມີຂຶ້ນໃນຂະນະທີ່ມີການມອງເຫັນວ່າ ມຽນມາ ພວມມີຄວາມເປັນຊາດນິຍົມ ໃນພຸດທະສາສະໜາເພີ້ມຂຶ້ນ ທ່ານ Phil Robertson ຮອງຜູ້ອຳນວຍການຝ່າຍເອເຊຍຂອງກຸ່ມປົກປ້ອງສິດທິມະນຸດ Human Rights Watch ກ່າວວ່າ ການຕັດສິນລົງໂທດ ໃນວັນອັງ ຄານມື້ນີ້ ສະແດງໃຫ້ ເຫັນວ່າ “ສິດເສລີພາບ ໃນການສະແດງຄວາມຄິດຄວາມ ເຫັນ ພວມໄດ້ຮັບການຂົ່ມຂູ່ ເພີ້ມຂຶ້ນ ແບບທີ່ບໍ່ເຄີຍມີມາກ່ອນໃນມຽນມາ ໃນຂະ ນະທີ່ປະເທດດັ່ກ່າວ ພວມກ້າວໄປສູ່ ການເລືອກຕັ້ງຄັ້ງສຳຄັນ ທ່ານກ່າວຢູ່ໃນຖະແຫລງການສະບັບນຶ່ງວ່າ “ບັນດາເຈົ້າໜ້າທີ່ ຄວນທີ່ຈະຮັບເອົາການຂໍ ຂະມາໂທດດ້ວຍຄວາມຈິງໃຈ ຂອງພວກຜູ້ຊາຍທັງສາມ ຍົກເລີກ ການລົງໂທດ ແລະສັ່ງ ໃຫ້ປ່ອຍໂຕເຂົາເຈົ້າໃນທັນທີແລະຢ່າງບໍ່ມີເງື່ອນໄຂໃດໆ ”